Lav et referat af nedenstående tekst:

Tekst:
Normalt pumper Skelund Vandværk 80 kubikmeter vand ud til forbrugerne i døgnet. De sidste døgn er 159 kubikmeter pumpet ud. - Det tyder på at der er sprængte rør flere steder, siger John Slejborg, Formand, Skelund Vandværk. Vandværket fandt hurtigt et sprængt rør i et tomt udlejningshus og et par minkavlere meddelte at de brugte ekstra meget vand til at rengøre deres stalde, men det forklarer ikke helt det store overforbrug. - Jeg vil godt appellere til vores 276 aftagere at de lige kontrollerer deres vandsforsyning en gang til, siger John Slejborg til TV2/NORD.

Referat:
I det sidste døgn har vandværket i Skelund pumpet dobbelt så meget vand op som normalt. Nu leder vandværket efter sprængte vandrør.